stanford-oval/wikipedia huggingface dataset:
Hilton Worldwide

| Hilton Worldwide Holdings, Inc>  |
| --- | --- |

Osake:  NYSE: HLT
ISIN:  US43300A2033
Perustettu:  1919
Perustaja:  Conrad Hilton
Toimitusjohtaja:  Christopher J. Nassetta
Kotipaikka:  Tysons Corner, Virginia
Toiminta-alue:  maailmanlaajuinen
Toimiala:  hotelli- ja ravintolatoiminnan franchising
Tuotteet:  13 hotelliketjua
Liikevaihto:  11,3 miljardia USD (2015)
Henkilöstö:  164 000 (2015)
Omistaja:  Blackstone Group (45,8 %)
Kotisivu:  hiltonworldwide.com
Infobox OKVirheellinen NIMI-arvo: 
Hilton Worldwide Holdings, Inc. (aiemmin Hilton Worldwide ja Hilton Hotels Corporation) on yhdysvaltalainen New Yorkin pörssissä noteerattu holdingyhtiö, joka hallinnoi useita hotelliketjujen ja lomakeskusten tuotemerkkejä ja operoi näiden ketjujen hotelleja useimmiten franchising-periaatteella. Hilton Worldwide on laajentunut Conrad Hiltonin vuonna 1919 perustamasta Hilton-hotelliketjusta ja käsittää nyt 13 hotelliketjua.
Hilton Worldwide -yhtiön pääkonttori sijaitsee Virginian osavaltion Tysons Cornerissa. Vuoden 2016 puolivälissä Hilton Worldwide hallinnoi 4 726 hotelliyksikköä yli sadassa maassa (mukaan lukien timeshare-kohteet), joissa oli yhteensä 775 866 huonetta. Huonemäärällä mitattuna Hilton Worldwide oli vuoden 2014 alussa maailman toiseksi suurin hotelliyhtiö IHG:n jälkeen. Vuonna 2013 Hilton Worldwide luettiin Forbes-talouslehden selvityksessä Yhdysvaltojen 36. suurimmaksi perheyritykseksi, mutta saman vuoden lopulla se teki osakeannin listautuakseen pörssiin.
Hilton Worldwidella on hallussaan 13 hotelliketjun tuotemerkit eri markkinasegmenteille. Ne ovat Conrad Hotels & Resorts, Canopy by Hilton, Curio, Hilton Hotels & Resorts, DoubleTree by Hilton, Embassy Suites, Hilton Garden Inn, Hampton Inn, Homewood Suites, Home2 Suites, Hilton Grand Vacations sekä Waldorf Astoria Hotels & Resorts. Tammikuussa 2016 Hilton Worldwide julkisti uuden keskihintaluokan hotellibrändin, Tru by Hilton.
Blackstone Group omistaa vajaat puolet Hilton Worldwiden osakekannasta.
Käännös suomeksi
Haukivuoren kirjasto

| Haukivuoren kirjasto |
| --- | --- |
Sijainti:  Keskustie 52, 51600 Haukivuori (Mikkeli)
Koordinaatit:  62.02008°N, 27.20764°E
Tyyppi:  lähikirjasto
Perustettu:  1852
Kotisivut
Haukivuoren kirjasto on Mikkelin Haukivuoren pitäjän keskustassa (Asemankylä) toimiva yleinen kirjasto. Se on vuodesta 2005 lähtien ollut osa Mikkelin seutukirjastoa. Mikkelin seutukirjaston osana se on myös osa Lumme-kirjastoja. Tämän kirjastokimpan aineistot ovat kirjastokimppaan osallistuvien kuntien asukkaiden lainattavissa.
Haukivuoren ensimmäinen kirjasto perustettiin vuonna 1852. Nykyinen Haukivuoren kirjaston ja asioimispisteen yhteinen rakennus on vuodelta 1987.
Aiheesta muualla

Asiointipiste ja kirjasto (haukivuori.fi)
Mikkelin seutukirjasto - Aukioloajat ja yhteystiedot (mikkeli.fi)
Heorhi Narbut

Heorhi Narbut, noin vuonna 1920.
Narbutin kuvitus Ivan Kotljarevskyin Enejidaan
Heorhi Narbutin suunnittelema Ukrainan kansantasavallan postimerkkisarja vuodelta 1918.
Heorhi Ivanovytš Narbut (ukr. Георгій Іванович Нарбут; 9. maaliskuuta (J: 25. helmikuuta) 1886 Narbutivka - 23. toukokuuta 1920 Kiova) oli ukrainalainen graafikko. Hän teki kuvitustöitä ja suunnitteli Ukrainan kansantasavallan seteleitä ja postimerkkejä.
Elämänvaiheita

Narbut syntyi vanhaa liettualaista aatelia edustaneeseen perheeseen. Äiti oli papin tytär, ja isä työskenteli Kiovan yliopistossa. Heorhi Narbut opiskeli taidetta aluksi itsenäisesti. Hän muutti 20-vuotiaana yhdessä veljensä Volodymyr Narbutin kanssa Pietariin opiskelemaan taidetta. Veljestä tuli runoilija.[lähde? ]
Heorhi Narbut oli vuonna 1909 muutaman kuukauden jatko-opiskelijana Münchenissä ja palasi sitten Pietariin. Siellä hän pääsi osaksi Mir iskusstva -ryhmää, jossa hän sai mainetta kuvittajana. Hän kuvitti muun muassa Hans Christian Andersenin satuja. Huomiota herättivät myös hänen symbolistiset akvarellinsa.
Heraldiikasta kiinnostunut Narbut suunnitteli setelien ja postimerkkien lisäksi vaakunoita. Vuonna 1915 hän kuvitti vanhaa galitsialaista arkkitehtuuria käsitelleen teoksen ja vuonna 1917 kirjan Harkovan alueen vanhoista kartanoista. Vuoden 1917 helmikuun vallankumouksen jälkeen hän palasi Ukrainaan ja asettui asumaan Kiovaan. Hän suunnitteli lyhytaikaisen kiovalaisen aikakauskirjan Naše mynulen(1918-1919) kannet.
Uusi Ukrainan kansantasavalta päätti perustaa myös taideakatemian. Narbut nimitettiin sinne syyskuussa 1917 professoriksi, ja vuonna 1918 hänestä tuli sen rehtori. Hän halusi, että oppilaitos olisi ajanmukainen, eurooppalainen taidekoulu. Graafinen suunnittelu oli hänen erikoisalansa. Hallitus pyysi häntä suunnittelemaan seteleitä, postimerkkejä ja arvopapereita. Yhdessä Myh’ailo Boitšukin kanssa hän oli luomassa uutta ukrainalaista taidetta. Hän myös uudisti käytössä ollut aakkostoa.
Narbut menehtyi lavantautiin vuonna 1920. Hänen tyttärestään Marina Berezovskista tuli merkittävä australialainen balettitanssija.
Aiheesta muualla

Heorhi Narbut. The making of a Ukrainian brand
Score

| Score Dream Theater |
| --- | --- | --- |

Livealbumin tiedot
 Äänitetty : 2006
 Julkaistu: 29. elokuuta 2006
 Tuottaja(t): Mike Portnoy
 Tyylilaji: progressiivinen metalli, sinfoninen metalli
 Kesto: 157.05
 Levy-yhtiö: Rhino
Listasijoitukset
  Suomen virallinen lista: 36.
Dream Theaterin muut julkaisut
| Octavarium 2005 | Score 2006 | Systematic Chaos 2007 |
Score on Dream Theaterin livealbumi, joka julkaistiin 29. elokuuta 2006. Se äänitettiin Radio City Music Hallissa, New Yorkissa 1. huhtikuuta 2006. Konsertti oli yhtyeen 20-vuotisjuhlakiertueen viimeinen, ja se julkaistiin myös DVD-formaatissa. Keikka koostuu kahdesta setistä, joista jälkimmäisellä kuullaan myös sinfoniaorkesteria. Konsertissa käydään läpi koko Dream Theaterin historia Majesty-demoista Octavariumiin. DVD:n toisen osan aikana yhtye soitti 30-henkisen The Octavarium Orchestran kanssa, jota johti Jamshied Sharifi.
Albumi CD-painos debytoi Suomen virallisen listan sijalla 36.
CD > Kappaleet

| 0 | 1 | 2 |
| --- | --- | --- |
|  CD 1 The Root of All Evil – 8.22  I Walk Beside You – 4.10  Another Won – 5.22  Afterlife – 5.56  Under a Glass Moon – 7.28  Innocence Faded – 5.36  Raise the Knife – 11.43  The Spirit Carries On – 9.46  |  CD 2 Six Degrees of Inner Turbulence – 41.33  Overture  About to Crash  War Inside My Head  The Test That Stumped Them All  Goodnight Kiss  Solitary Shell  About To Crash (Reprise)  Losing Time/Grand Finale  Vacant – 3.01  The Answer Lies Within – 5.35  Sacrificed Sons – 10.38  |  CD 3 Octavarium – 27.16  Metropolis Pt. 1 – 10.39  |
DVD

| Score Dream Theater |
| --- | --- | --- |

DVD-julkaisun tiedot
 Äänitetty : 1. huhtikuuta 2006
 Julkaistu: 29. elokuuta 2006
 Tyylilaji: progressiivinen metalli, sinfoninen metalli
 Kesto: 157.05
 Levy-yhtiö: Rhino Entertainment
Listasijoitukset
  Suomen virallinen lista: 1.
Dream Theaterin muut julkaisut
| Live at Budokan 2004 | Score 2006 | Chaos In Motion 2007/2008 2008 |
DVD-painos julkaistiin niin ikään 29. elokuuta 2006. Se debytoi Suomessa virallisen albumilistan ensimmäisellä sijalla, ja pysyi listalla yhteensä kuusi viikkoa.
DVD > Kappaleet

Kappaleissa 9–14 on mukana The Octavarium Orchestra.
DVD > Kappaleet > CD 1

The Root of All Evil – 9.32
I Walk Beside You – 4.10
Another Won – 5.40
Afterlife – 7.28
Under a Glass Moon – 7.27
Innocence Faded – 6.16
Raise the Knife – 11.51
The Spirit Carries On – 9.37
Six Degrees of Inner Turbulence – 41.26
Vacant – 3.03
The Answer Lies Within – 5.36
Sacrificed Sons – 10.36
Octavarium – 27.29
Metropolis Pt. 1 – 11.16
Credits – 2.53
DVD > Kappaleet > CD 2

"The Score So Far..." – 20th Anniversary Documentary – 56:25
Octavarium Animation – 3:06
Another Day (Live in Tokyo – 26. elokuuta 1993) – 4:47
The Great Debate (Live in Bucharest – 4. heinäkuuta 2002) – 13:37
Honor Thy Father (Live in Chicago – 12. elokuuta 2005) – 9:47
Kokoonpano

James LaBrie – laulu
John Petrucci – kitara, taustalaulu
John Myung – basso
Jordan Rudess – koskettimet, Lap steel guitar
Mike Portnoy – rummut, taustalaulu
Kokoonpano > Vierailevat muusikot

Jamshied Sharifin johtama Octavarium Orchestra
Viulut
Elena Barere - (Konserttimestari)
Yuri Vodovos
Belinda Whitney
Avril Brown
Katherine Livolsi
Abe Appleman
Joyce Hammann
Karen Karlsrud
Ann Leathers
Ricky Sortomme
Jan Mullen
Carol Pool
Alttoviulut
Vincent Lionti
Adria Benjamin
Judy Witmer
Crystal Garner
Jonathan Dinklage
Sellot
Richard Locker
Eugene Moye
David Heiss
Caryl Paisner
Käyrätorvet
Bob Carlisle
Dan Culpepper
Larry DiBello
Bassopasuuna
George Flynn
Huilu
Pamela Sklar
Klarinetti
Ole Mathisen
Trumpetit
Jeff Kievit
Jim Hynes
Lyömäsoittimet
Gordon Gottlieb
Arvostelu

Score Discogsissa (englanniksi)
Albumi Score Encyclopaedia Metallum -sivustolla (englanniksi)
Haukivuoren Kisailijat

Haukivuoren Kisailijat, lyhenne Haki, on Mikkelissä, entisen Haukivuoren kunnan alueella toimiva urheiluseura. Seura on perustettu vuonna 1945 ja sen lajivalikoiman rungon ovat aina muodostaneet yleisurheilu ja lentopallo. Nykyisin Hakin jäsenmäärä on noin 150 ja lentopallon ja yleisurheilun lisäksi sen lajivalikoimiin on tullut hiihto, suunnistus ja tennis.
Aiheesta muualla

Seuran kotisivut
Ryan Glenn

| Ryan Glenn |
| --- | --- |
 Glenn Oulun Kärpissä syyskuussa 2014.
Henkilötiedot
Syntynyt: 7. kesäkuuta 1980 (ikä 44) Port Coquitlam, BC
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  95 kg
Seura
Seura:  TH Unia Oświęcim
Sarja:  Polska Hokej Liga
Pelinumero:  47
Pelaajaura
Pääsarjaura:  2004–
Aik. seurat:  Hartford Wolf Pack (AHL) Charlotte Checkers (ECHL) Lowell Lock Monsters (AHL) Milwaukee Admirals (AHL) Syracuse Crunch (AHL) Wilkes-Barre/Scranton Penguins (AHL) Providence Bruins (AHL) Peoria Rivermen (AHL) Alaska Aces (ECHL) IF Troja-Ljungby (Allsvenskan) Södertälje SK (Elitserien) Ilves (SM-liiga) KalPa (SM-liiga) EC Red Bull Salzburg (EBEL) SaiPa (SM-liiga) Kärpät (SM-liiga)   Sparta Praha (CZE) JYP (SM-liiga) HC Bolzano-Bozen (EBEL) Villacher SV (EBEL) Fehérvár AV19 (EBEL) HC 05 Banská Bystrica (SVK) EHC Lustenau (AlpsHL)
NHL-varaus:  145. varaus, 2000 Montreal Canadiens
Ryan Glenn (s. 7. kesäkuuta 1980 Port Coquitlam, Brittiläinen Kolumbia, Kanada) on kanadalainen jääkiekkoilija, pelipaikaltaan vasen puolustaja. Hän on edustanut urallaan peräti 27:ää seuraa ja pelannut ammattilaisena kahdeksassa maassa. Kaudella 2021–2022 hän pelasi Puolan pääsarjassa TH Unia Oświęcimissa.
Pelaajaura > Yliopistoura

Glenn pelasi kaudesta 2000–2001 kauteen 2003–2004 yliopistokiekkoa St. Lawrence Universityn joukkueessa. Hän pelasi ensimmäisellä kaudella 37, toisella kaudella 32, kolmannella kaudella 36 ja neljännellä kaudella 40 ottelua, yhteensä 145. Hänen tehopisteensä olivat yhteensä 18+38=56. Rangaistusminuutteja hänelle tuomittiin 170.
Pelaajaura > Pohjois-Amerikan alasarjat

Yliopiston jälkeen Glenn siirtyi pelaamaan maailman kovatasoisimpana pidetyn jääkiekkosarjan NHL:n farmiliigaan AHL:ään. Ensimmäisellä kaudellaan 2004–2005 hän pelasi Hartford Wolf Packissa, mutta pääsi kentälle vain 11:ssä ottelussa. Seuraavalla kaudella 2005–2006 Glenn palasi ECHL:stä takaisin AHL:ään, jossa hän pelasi tällä kertaa kolmessa eri joukkueessa: Lowell Lock Monstersissa, Milwaukee Admiralsissa ja Syracuse Crunchissa. Otteluita kertyi 34 ja tehopisteitä 1+6=7. Kauden 2006–2007 Glenn aloitti Wilkes-Barre/Scranton Penguinsissa, jossa hän pelasi 18 ottelua. Seuraava joukkue oli Providence Bruins, jossa Glenn pelasi 35 runkosarja- ja 13 pudotuspeliottelua. Viimeisen kautensa AHL:ssä Glenn pelasi kaudella 2007–2008 Peoria Rivermenissa. Glenn pelasi 63 ottelua, mikä oli hänen AHL-uransa yhden kauden ennätys. Hänen tehopisteensä olivat 5+11=16 ja rangaistusminuuttinsa 32.
Pelaajaura > Ruotsiin

Glenn teki kaudeksi 2008–2009 sopimuksen ruotsalaisen IF Troja-Ljungbyn kanssa, joka pelasi maan toiseksi korkeimmalla sarjatasolla Allsvenskanissa. Glenn teki 44 ottelussa 44 tehopistettä, joista 9 maaleja. Rangaistusminuutteja hän keräsi 90.
Seuraavan kauden 2009–2010 Glenn aloitti Södertälje SK:ssa Ruotsin pääsarjassa Elitserienissä. Hän pelasi 31 ottelua, joissa hän keräsi 8 tehopistettä ja 24 rangaistusminuuttia.
Pelaajaura > Kesken kauden Suomeen

Tammikuussa 2010 Glenn siirtyi Södertäljestä Tampereen Ilvekseen. Hänen ensimmäinen ottelunsa Ilveksessä oli Hakametsän jäähallissa 16. tammikuuta Hämeenlinnan Pallokerhoa vastaan. Kyseinen ottelu oli ensimmäinen Ilveksessä myös venäläishyökkääjä Vjatšeslav Soloduhinille. Glenn ja Soloduhin hankittiin Ilvekseen tämän ollessa SM-liigan viimeisenä ja kuuden pisteen päässä toiseksi viimeisestä joukkueesta. Glenn pelasi koko loppukauden ajan, runkosarjassa 22 ottelua tehopistein 2+3=5. Ilves joutui kauden päätteeksi karsimaan paikastaan SM-liigassa. Glenn pelasi karsinnoissa viisi ottelua pistein 0+4=4. Ilves päihitti karsinnoissa Joensuun Jokipojat voitoin 4–1 ja säilytti paikkansa SM-liigassa. Kaudella 2010–2011 Glenn pelasi Ilveksessä 51 runkosarjaottelua pistein 9+7=16 ja 6 pudotuspeliottelua pistein 1+4=5.
Kaudella 2011–2012 Glenn jatkoi Ilveksessä ja ehti pelata 32 ottelua keräten niissä 9 tehopistettä, kunnes hänet lainattiin EC Red Bull Salzburgiin HPK:n Scott Barneyn kanssa. Heidän lainansa kesti Euro Hockey Tour -turnauksen loppuun. Salzburg voitti turnauksen lyömällä finaalissa Jokerit jatkoajalla. Turnauksen jälkeen Glenn palasi Ilvekseen, jossa hän ehti pelata kauden aikana yhteensä 44 ottelua 14:llä tehopisteellä ja 40:llä rangaistusminuutilla. Glenn poistui Ilveksestä tammikuun 2012 lopussa, kun hän siirtyi puolustajien loukkaantumisista kärsineeseen sarjakärki KalPaan.
Kaudeksi 2012–2013 Glenn siirtyi Itävallan pääsarjassa pelaavaan EC Red Bull Salzburgiin. Poistuminen Suomesta jäi lyhyeksi, sillä seuraavina kausina Glenn pelasi SaiPassa (2013–2014), Kärpissä (2014–2015) ja JYPissä (2015–2016).
Pelaajaura > Suomen jälkeen

Suomen-vuosiensa jälkeen Glenn on pelannut muun muassa Itävallassa, Slovakiassa ja viimeisimpänä Puolassa. Glennille on kertynyt urallaan jo 27 eri joukkuetta kahdeksassa eri maassa.
Hrvoje Ćustić

Hrvoje Ćustić (21. lokakuuta 1983 – 3. huhtikuuta 2008) oli kroatialainen jalkapalloilija. Hän pelasi NK Zadarissa vuosina 2000–2005 ja 2007–2008; välillä hän vietti kaksi kautta NK Zagrebissa. Hän kuului vuosina 2002–2005 Kroatian alle 21-vuotiaiden jalkapallomaajoukkueeseen.
Ćustić löi pahoin päänsä pelissä kentän viereiseen muuriin 29. maaliskuuta 2008. Hän pääsi välittömästi sairaalahoitoon ja sai leikkauksen. Tila alkoi kuitenkin äkkiä heiketä muutaman päivän kuluttua, ja 24-vuotias jalkapalloilija menehtyi vammoihinsa 3. huhtikuuta.
Hryhori Hanuljak

| Hryhori Hanuljak> Henkilötiedot |
| --- | --- |
Syntynyt: 1. maaliskuuta 1883 Sieniawa, Sanok piiri, Galitsia
Kuollut: 29. elokuuta 1945 (62 vuotta) Sanok, Puola
Ammatti:  toimittaja, kirjailija, kustantaja
Kirjailija
Salanimi: H. Marusyn, Hryts Zazulja, Hrytsko Mamalyga
Tuotannon kieli: ukraina, lemkomurre
Aiheesta muualla
Löydä lisää kirjailijoitaKirjallisuuden teemasivulta
Hryhori Hanuljak, ukr. Григорій Гануляк, kirjailijanimiä: H. Marusyn, Hryts Zazulja, Hrytsko Mamalyga, (1. maaliskuuta 1883 Sieniawa (Synjava), Sanokin piirikunta, Galitsia – 29. elokuuta 1945 Sanok, Puola) oli ukrainalainen kustantaja, toimittaja ja kirjailija.
Hanuljak alkoi 1908 kirjoittaa lemkomurteella venäläismielisiin lehtiin, joita olivat esimerkiksi aikakauslehti Nauka, sanomalehti Halytšanyn (1893–1913), Prikarpatskaja Rus ja Volja narodu. 1920-luvulla hänen asenteensa kuitenkin muuttui ukrainalaismieliseksi. Hän julkaisi runokokoelman Vesnjani sny (1909, ’Kevätunelmia’) ja muutamia novelleja ja humoristisia monologeja. Hän kirjoitti 1930-luvulla kymmenen näytelmää kansanteattereille. Hän perusti 1921 kustantamon Rusalka ja julkaisi kirjasarjoja: lastenkirjoja Knyhozbirnja školjaryka, joista monet hän kirjoitti itse, Literarturna biblioteka, Narodna biblioteka (toimittajana S. Kalynets) ja Teatralna biblioteka (noin 150 näytelmää harrastajateatteriryhmille). Lisäksi hän julkaisi aikakauslehtiä Teatralne mystetstvo (1922–5) ja Veselyi kalendar (vuoteen 1939). Hanuljak oli Lvivissä toimivan Ukrainan kauppiaiden ja yrittäjien liiton puheenjohtaja 1928–1934.
Hilton Molino Stucky Venice

Molino Stucky
Molino Stucky on Venetsiassa Giudeccan saarella sijaitseva entinen mylly ja pastatehdas. Nykyään rakennuskompleksissa on Hilton-ketjun hotelli.
Tulipalo vuonna 2003.
Tehtaan perusti Giovanni Stucky 1800-luvun lopulla. Tehdas oli aikanaan alansa suurimpia Euroopassa. Tehdas koostui 13 rakennuksesta joista korkein oli 9-kerroksinen. Tyyliltään rakennukset ovat uusgoottilaisia ja ne on tehty tiilestä. Molino Stuckyn pasta oli yksi tunnetuimmista pastamerkeistä maailmanlaajuisesti, ja tehdas menestyi hyvin. Giovanni Stucky murhattiin vuonna 1910. Murhan teki yksi tehtaan entinen työntekijä joka kärsi mielenterveysongelmista. Tämän jälkeen tehtaan johdon otti käsiinsä Giovannin poika Giancarlo. Aika oli kuitenkin jo ajamassa tehtaan ohi. Rautateiden kehitys vei kuljetusedun Molino Stuckylta, ja lopulta tehdas jouduttiin lopettamaan vuonna 1955. Tehdas oli rappiolla, kunnes lopulta vuonna 1998 aloitettiin rakennuksen kunnostaminen. Rakennustyömaalla oli kuitenkin vuonna 2003 suuri tulipalo, joka viivästytti valmistumista. hotelli Hilton Molino Stucky Venice avattiin vuonna 2007.
Aiheesta muualla

Kuvia tai muita tiedostoja aiheesta Hilton Molino Stucky Venice Wikimedia Commonsissa
Henri Saivet

Henri Saivet (s. 26. lokakuuta 1990 Dakar) on senegalilainen jalkapalloilija. Hän on pelipaikaltaan hyökkäävä keskikenttäpelaaja. Hän edusti pitkään ranskalaisseura Bordeaux'ta ja puoli vuotta lainasopimuksella Angersia. Hän voitti Ranskan Cupin 2013. Hän siirtyi vuonna 2016 Englantiin Newcastle Unitediin. Hän on kuitenkin pelannut pääasiassa muualla lainasopimuksilla: Ranskassa Saint-Étiennessä sekä Turkissa Sivassporissa ja Bursasporissa.
Saivet edusti ikäkausimaajoukkueissa Ranskaa. Senegalin A-maajoukkueessa hän on pelannut 24 ottelua elokuusta 2013 alkaen. Hän on tehnyt ainoan maaottelumaalinsa Afrikan-mestaruuskilpailuissa 2017 alkulohko-ottelussa Zimbabwea vastaan. Hän kuulunut Senegalin joukkueeseen myös vuosien 2015 ja 2019 Afrikan-mestaruuskilpailuissa.
Higashisumiyoshi-ku

| Higashisumiyoshi-ku (東住吉区) |
| --- | --- |
 Risteys Kumatan kaupunginosassa suuralueen pohjoisosassa, taustalla JR:n Kansai-päälinja
 Higashisumiyoshin suuralueen sijainti.
 Koordinaatit: 34°37′20″N, 135°31′36″E 
Valtio:  Japani
Alue:  Kansai
Prefektuuri:  Osakan prefektuuri
Kaupunki:  Osaka
Pinta-ala:  
 – Kokonaispinta-ala:  9,75 km²
Väkiluku (2010):  133 122
 – Väestötiheys:  13 653,5 as./km²
Infobox OKVirheellinen NIMI-arvo: 
Higashisumiyoshi-ku (jap. 東住吉区) on yksi Osakan kaupungin 24:stä suuralueesta. Se sijaitsee Osakan kaupungin eteläosassa. Etelässä se rajautuu Yamatogawa-jokeen ja sen toisella puolella Osakan prefektuurin Matsubaran kaupunkiin, itäpuolella sijaitsee Hirano-ku, pohjoispuolella Ikuno-ku ja länsipuolella Abeno-ku sekä Sumiyoshi-ku. Higashisumiyoshin pinta-ala on 9,75 neliökilometriä ja siellä on 133 122 asukasta (vuonna 2010).
Higashisumiyoshin suuralue on perustettu 1. huhtikuuta 1943. Alueella sijaitsee Nagain puisto, joka on yksi Osakan merkittävimmistä. Puistossa on useita urheilukenttiä, tärkeimpänä Nagai-stadion, jossa pidettiin muiden muassa jalkapallon maailmanmestaruuskilpailut 2002 ja yleisurheilun maailmanmestaruuskilpailut 2007. Nagain jalkapallostadion eli Kinchō-stadion toimii vuorostaan Cerezo Osaka -seuran kotikenttänä. Puistossa sijaitsevat myös Nagain kasvitieteellinen puutarha ja Osakan luonnonhistoriallinen museo.
Higashisumiyoshia palvelevat Osakan metron Tanimachi-linja ja Midōsuji-linja, JR Westin Kansai-päälinja ja Hanwa-linja sekä Kintetsu-rautateiden Minami-Ōsaka-linja.
Aiheesta muualla

Kuvia tai muita tiedostoja aiheesta Higashisumiyoshi-ku Wikimedia Commonsissa
Higashisumiyoshin suuralueen internetsivut (japaniksi) (englanniksi) (koreaksi) (kiinaksi)
Osakan suuralueet
Abeno-ku
Asahi-ku
Chūō-ku
Fukushima-ku
Higashinari-ku
Higashisumiyoshi-ku
Higashiyodogawa-ku
Hirano-ku
Ikuno-ku
Jōtō-ku
Kita-ku
Konohana-ku
Minato-ku
Miyakojima-ku
Naniwa-ku
Nishi-ku
Nishinari-ku
Nishiyodogawa-ku
Suminoe-ku
Sumiyoshi-ku
Taishō-ku
Tennōji-ku
Tsurumi-ku
Yodogawa-ku
Näkymä Nagain kasvitieteelliseen puutarhaan
Amamikoso-jinja on yksi suuralueella sijaitsevista pyhäköistä
Hiirikoski

Hiirikoski on sukunimi, joka on muun muassa seuraavilla suomalaisilla henkilöillä:
Jenni Hiirikoski (s. 1987), jääkiekkoilija ja olympiamitalisti
Joonas Hiirikoski (s. 1989), pesäpalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Higashiyodogawa-ku

| Higashiyodogawa-ku (東淀川区) |
| --- | --- |
 Keyencen pääkonttori sijaitsee Higashiyodogawan alueella
 Higashiyodogawan suuralueen sijainti.
 Koordinaatit: 34°44′28″N, 135°31′46″E 
Valtio:  Japani
Alue:  Kansai
Prefektuuri:  Osakan prefektuuri
Kaupunki:  Osaka
Pinta-ala:  
 – Kokonaispinta-ala:  13,25 km²
Väkiluku (2012):  173 434
 – Väestötiheys:  13 089 as./km²
Infobox OKVirheellinen NIMI-arvo: 
Higashiyodogawa-ku (jap. 東淀川区) on yksi Osakan kaupungin 24:stä suuralueesta. Se sijaitsee kaupungin koillisosassa Yodogawa-joen oikealla puolella (pohjoispuolella). Pohjoisessa ja idässä se rajautuu Osakan prefektuurin Suitan, Settsun ja Moriguchin kaupunkeihin; etelässä sen raja kulkee Yodogawajokea, pohjoisessa Kanzakigawa- ja Aigawa-jokia pitkin. Sen länsirajan muodostaa JR Westin Tōkaidō-päälinja. Suuralueen pinta-ala on 13,25 neliökilometriä ja siellä on 173 434 asukasta (2012).
Muinaisaikoina alueella kulki lukuisia pieniä virtoja, jotka jättivät väliinsä ruovikkoisia saaria. Alueen nykyinen pinnanmuodostus on syntynyt joen tuoman maa-aineksen kasautuessa. Higashiyodogawan suuralue muodostettiin alun perin vuonna 1925, sitä muutettiin vuonna 1943 ja nykyisen muotonsa se sai heinäkuussa 1974, kun sen länsiosasta irrotettiin Yodogawa-ku. Väkiluvultaan se on Osakan toiseksi suurin suuralue.
Higashiyodogawan nähtävyyksiin lukeutuu vuonna 1914 valmistunut Kunijiman vesilaitoksen rakennus, jonne on perustettu Suidō kinenkan -vesimuseo. Vesilaitoksen kirsikkapuukuja on keväisin suosittu kirsikankukkien katselupiste.
Higashiyodogawaa palvelevat Osakan metron Imazatosuji-linja, JR Westin Tōkaidō-päälinja sekä Hankyū-rautateiden Senri-linja ja Kioto-linja. Lisäksi Shin-Ōsakan rautatieasema sijaitsee aivan suuralueen länsirajalla, ja asemalle päättyvä Tōkaidō Shinkansen kulkee sen läpi.
Aiheesta muualla

Kuvia tai muita tiedostoja aiheesta Higashiyodogawa-ku Wikimedia Commonsissa
Higashiyodogawan suuralueen internetsivut (japaniksi) (englanniksi) (koreaksi) (kiinaksi)
Osakan suuralueet
Abeno-ku
Asahi-ku
Chūō-ku
Fukushima-ku
Higashinari-ku
Higashisumiyoshi-ku
Higashiyodogawa-ku
Hirano-ku
Ikuno-ku
Jōtō-ku
Kita-ku
Konohana-ku
Minato-ku
Miyakojima-ku
Naniwa-ku
Nishi-ku
Nishinari-ku
Nishiyodogawa-ku
Suminoe-ku
Sumiyoshi-ku
Taishō-ku
Tennōji-ku
Tsurumi-ku
Yodogawa-ku